CELEX: 62012CN0322
Language: mt
Date: 2012-07-04 00:00:00
Title: Kawża C-322/12: Talba għal deċiżjoni preliminari mressqa mill-Cour de cassation (il-Belġju) fl- 4 ta’ Lulju 2012 — L-Istat Belġjan — SPF Finances vs GIMLE SA

22.9.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 287/22
            
         Talba għal deċiżjoni preliminari mressqa mill-Cour de cassation (il-Belġju) fl-4 ta’ Lulju 2012 — L-Istat Belġjan — SPF Finances vs GIMLE SA
   (Kawża C-322/12)
   2012/C 287/40
   Lingwa tal-kawża: il-Franċiż
   
      Qorti tar-rinviju
   
   Cour de cassation
   
      Partijiet fil-kawża prinċipali
   
   
      Rikorrent: L-Istat Belġjan — SPF Finances
   
      Konvenuta: GIMLE SA
   
      Domanda preliminari
   
   L-Artikolu 2(3), (4) u (5) tar-Raba’ Direttiva tal-Kunsill 78/660/KEE, tal-25 ta’ Lulju 1978, ibbażata fuq l-Artikolu 54(3)(g) tat-Trattat dwar il-kontijiet annwali ta’ ċerti tipi ta’ kumpanniji (1) għandu jkun interpretat fis-sens li ma jipprovdix biss riferiment għal informazzjoni addizzjonali fin-noti dwar il-kontijiet annwali iżda jimponi, meta l-prezz tax-xiri ma jikkorrispondix manifestament mal-valur attwali tal-proprjetà kkonċernata, u li b’hekk jagħti stampa distorta tal-patrimonju, tas-sitwazzjoni finanzjarja, kif ukoll tar-riżultat tal-intrapriża, li ssir deroga mill-prinċipju li l-assi jitniżżlu fil-kontijiet bil-prezz tax-xiri u li jiġu immedjatament irrikonoxxuti bil-valur tal-bejgħ mill-ġdid tagħhom, jekk dan ikun jidher li jkun il-valur reali tagħhom?
   
      (1)  (ĠU Edizzjoni Speċjali bil-Malti, Kapitolu 17, Vol. 1, p. 21).